મુંબઇ: જીએસટીના કારણે ઓટોમોબાઇલ ડીલરને રૂ. ૧૦૦૦ કરોડનું નુકસાન ભોગવવું પડી શકે છે. ઓટો સેક્ટરના અગ્રણીઓના જણાવ્યા પ્રમાણે ડીલર શો-રૂમ અને સ્ટોકમાં કાર, દ્વિચક્રી વાહનો અને કોમર્શિયલ વાહનોનો સારો એવો સ્ટોક રાખે છે. ૩૦ જૂન સુધી ડીલર શો-રૂમ અને સ્ટોકમાં જે વાહનો હોય અને જેના ઉપર એક્સાઇઝ ડ્યૂટી ચૂકવાઇ ગઇ હોય તેના ઉપર માત્ર ૪૦ ટકા જેટલો સેન્ટ્રલ જીએસટી ક્રેડિટના સ્વરૂપે પાછાે મળશે, જેથી ઓટોમોબાઇલ ડીલરને નુકસાન ઉઠાવવું પડશે.